Olympische Winterspeule 2018

De **[[Olympische Speule|Olympische Winterspeule]]** vaan **[[2018]]** woorte vaan 9 tot en mèt 25 fibberwarie dat jaor gehawwe in de Zuid-Koreaanse gemeinte Pyeongchang, in 't bergechteg noorde vaan 't land. De stad kraog de Speule in 2011 touwbedeild en versloog in de stumming concurrente Annecy en München. 2.925 atlete naome deil in 102 eveneminte verdeild euver 15 disciplines in 7 sporte. Zuid-Korea organiseerde eine kier ieder de Olympische Zomerspeule (Seoul, 1988).

## Verkezing
Tösse 31 juli en 15 oktober kóste geïntrèsseerde NOC's hun bod veur de Winterspeule vaan 2018 indene. Oetindelek tuinde 't betrèkkelek klein aontal vaan drei stei intrèsse. 't Duits comité veerdegde München aof, Fraankriek kaom mèt Annecy. Zoewel München es Annecy zouw gebruuk make vaan locaties die ieder bij de Winterspeule zien gebruuk (Garmisch-Partenkirchen veur München en  Chamonix veur Annecy; hei woorte in respectievelek 1936 en 1924 de Speule gehawwe). Ouch 't bod vaan Pyeongchang rekende mèt väöl bestoonde locaties, zij 't tot in Zuid-Korea noets ieder Olympische Winterspeule zien gewees. De Koreaanse stad had twie kier ieder mètgedoon um de Winterspeule, veur 2010 en veur 2014.

Wijer waore in München de Olympische Zomerspeule al ins gewees (1972); waor 't bod geaccepteerd, daan zouw München de ierste stad zien die zoewel Zomer- en Winterspeule georganiseerd heet. Oetindelek góng die ier nao Peking, wat de Winterspeule vaan 2022 binnehaolde.

Alle drei de applicaties woorte es kandidaote geaccepteerd, al had de organisatie op 't bod veur Annecy gans get aon te merke. Daobij oondersteunde de bevolking vaan die stad de kandidatuur ouch neet vaan harte. Annecy waor daorum al gooddeils aofgesjreve wie op 't congrès vaan 6 juli 2011 gestump woort euver de Speule. Oetindelek waor de stumming in ein runde veerdeg: Pyeonchang kraog mèt 63 stumme 'n absolute mierderheid, dewijl München 25 stumme kraog en Annecy 7.

## Accomodaties

De Speule goon gebruuk make vaan diverse bestoonde stadions en baone (al daan neet oetgebouwd); daoneve weurt 'n aontal nuigebouwd. Zjus wie bij de Zomerspeule in Rio weure sommege accomodaties nao de Speule weer oontmanteld, um koste en ruimde te spaore. De accomodaties beperke ziech neet tot ein plaots, meh zien euver versjèllende plaotse verspreid. 't Mierendeil staot in 't Alpensia-sportpark of aon de kös in Gangneung; twie faciliteite valle daoboete.

't Alpensia-sportpark is betrèkkelek nui; me begós in de jaore negenteg op dees locatie te bouwe en pas in de jaore nul woort 't park gestiech. Väöl accomodaties woorte al gebouwd in d'n hoop hei oets de Speule te hawwe (zuug bove) en hadde daorum gein wezeleke aonpassinge nujeg.

## Eveneminte
In juni 2015 woort beslote veer nui oonderdeile op te numme: de massastart bij 't langebaonsjaatse, 't gemingk dóbbel in 't curling, de big air bij 't snowboarde en 't Alpineskië veur landeteams. De parallelslalom woort aofgesjaf. De hei-oonder gebruukde indeiling in 7 sporte en 15 displines is deginnege die 't IOC gebruuk.

### Biatlon
De biatloneveneminte vinde tösse 10 en 23 fibberwarie plaots. 't Gief neet minder es èlf oonderdeile. Straofrundes weure mèt "str." aongegeve.

;7,5 km sprint vrouwlui
Dit woort op 10 fibberwarie gedoon.

;10 km sprint manslui

;10 km achtervolging vrouwlui
Allebei de achtervolgingsoonderdeile waore op 12 fibberwarie.

;12,5 km achtervolging manslui

;15 km individueel vrouwlui
Gedoon op 15 fibberwarie. Ouch hei waor de Duitse Laura Dahlmeier favoriet, meh door 'ne misser (wat op dit oonderdeil otomatisch ein menuut straoftied beteikent) mós ze de ierste plaots aon de jóng Zweedse Hanna Öberg laote.

;20 km individueel manslui
Ouch op 15 fibberwarie gedoon. Oondaanks twie missers bij 't sjete pakde de Noor Johannes Thingnes Bø 't goud.

;12,5 km massastart vrouwlui
Op 17 fibberwarie gedoon. Hei stèlde Laura Dahlmeier, good veur twie keer goud en eine kier broons, zwoer te leur: ze woort zèstiende.

;15 km massastart manslui
18 fibberwarie. Indegde in 'ne bij de biatlon oongebrukeleke fotofinish.

;Estafèt manslui
Gehawwe op 23 fibberwarie.

;Estafèt vrouwlui
Gehawwe op 22 fibberwarie. In 'ne wèdloup mèt väöl snie en wind, boe-in favoriete diverse sjote misde, waor 't veural de langlaufende snelheid vaan de Wit-Russin Darja Domratsjeva die d'n doorslaag gaof. Ouch Zwede daankde zien zèlvere medaje aon 'nen inhaolrace vaan zien slopluipster, de kampioen individueel Hanna Öberg.

;Gemingde estafèt
Gehawwe op 20 fibberwarie.

### Bobsleeë
D'n Olympische sport bobsleeë umvat zoewel 't eigelek bobsleeë es 't skeleton (meh neet rodele).

#### Bobslee (eigelek)
't Gief drei medaje-eveneminte, ederskier mèt d'n dag deveur series.

;Manslui dobbel
De ierste twie runs waore op 18 fibberwarie, de lèste twie op de 19en. D'n indoetslaag waor oetzunderlek: 't Canadees en 't Duits team indegde tot op de doezendste geliek en móste de gouwe medaje deile. 't Zèlver woort neet oetgereik.

;Vrouwlui dobbel
Veer runs, verdeild euver 20 en 21 fibberwarie.

;Veermaansbob
Veer runs, verdeild euver 24 en 25 fibberwarie. De Duitse teams waore hei oppermechteg. N.B.: De teams zien verneump nao hunne piloot.

#### Skeleton
Dit weurt tösse 15 en 17 fibberwarie gedoon. Zoewel bij de manslui es bij de vrouwlui gief 't veer runs, die euver twie daog zien verspreid.

;Manslui individueel
Runs op 15 en 16 fibberwarie.

;Vrouwlui individueel
Runs op 16 en 17 fibberwarie.

### Curling
Door de touwveuging vaan 't gemingk dobbel valle hei noe drei kier medajes te pakke. De series beginne al op 8 fibberwarie (dus veur de officieel opening), de lèste finaal is pas op sletingsdaag (25 fibberwarie).

;Manslui
Vaan 14 tot en mèt 24 fibberwarie. Verrassing waor de oetsjakeling vaan Canada, wat zelfs gein medaje haolde.

;Vrouwlui
Vaan 14 tot en mèt 25 fibberwarie. Ouch hei haolde Canada de finaal neet. Groetste verrassing waore de Zuid-Koreaanse vrouwlui. E paar jaor ieder waor curling nog zoe good wie oonbekind in 't land, meh noe wis 't team stunt op stunt te lègke. De sport woort heidoor oonder Koreaone enorm populair.

;Gemingk dobbel
Dit toernooi leep vaan 8 tot en mèt 13 fibberwarie. De Olympische atlete vaan Rusland haolde de broonze medaje, meh die woort ingetrokke wie curler Aleksandr Kroesjelnitski op dopaasj woort betrap.

### Ieshockey
:*Hoofartikel: [[Ieshockey op de Olympische Winterspeule 2018]]*
't Gief e maander- en e vrouwetoernooj. De poulewèdstrije beginne op 10 fibberwarie, de hierefinaal is op de 25e en is gemeind es sportief slotstök vaan de Speule.

;Manslui
In tegestèlling tot veurgoonde Speule kraoge de speulers vaan de National Hockey League (NHL) gei vrij. Dit beteikende 'n zwoer vererming vaan 't Olympisch hieretoernooj en e groet veurdeil veur 't Russisch Olympisch team, wat noe es topfavoriet gol. De manslui begóste hun toernooi, boe-aon twelf len mètdege, op 14 fibberwarie. De finaal waor op de 25e. Nao 'ne slechte start won 't Russisch team inderdaad goud: in de finaal woort mer zjus gewonne vaan Duitsland, de groete sensatie vaan dit evenemint. Duitsland had oonderweeg oonder mie favoriete Zwede en Canada opzij gezat.

;Vrouwlui
De vrouwlui späölde vaan 10 tot en mèt 22 fibberwarie. Ach teams doorlepe iers 'n poulefaas en daonao e knock-outsysteem. De Vereinegde Staote haolde veur 't iers in twinteg jaor 't goud.

### Rodele
't Rodele, boe veer medajes te verdiene zien, löp vaan 10 tot en mèt 15 fibberwarie.

;Maanslui inkel
De wèdkaamp veur manslui inkel woort in veer runs gedoon, verdeild euver 10 en 11 fibberwarie. Topfavoriet waor de Pruus Felix Loch, deen inderdaod op weeg leek nao zie veerde Olympisch goud meh ziene lèste run vergoejde.

;Vrouwlui inkel
Bij de vrouwlui maakde de Duitse hun favorieterol wel woer. Ouch hei waore veer runs, noe verdeild euver 12 en 13 fibberwarie.

;Manslui dobbel
Hei woorte mer twie runs gesleed, allebei op 14 fibberwarie.

;Teamestafèt
Gedoon op 15 fibbderwarie.

### Sjaatse

#### Langebaonsjaatse
Hei gief 't 14 oonderdeile: de 500 meter, de 1.000 meter, de 1.500 meter, de 5.000 (manslui) daan wel 3.000 (vrouwlui) meter, de 10.000 (manslui) daan wel 5.000 meter (vrouwlui), de ploogachtervolging en de massastart. 't Lèste oonderdeil is wie gezag nui op de Speule, al is 't in 1932 wel einmaoleg gedoon bij de Speule vaan Lake Placid. De oonderdeile weure tösse 10 en 24 fiberwarie aofgewerk, ummer op einen daag.

;500 meter manslui
Dit woort gehawwe op 19 fibberwarie. De twie groete favoriete, de Russe Denis Joeskov en Pavel Koelizjnikov, woort koort veur de Speule d'n touwgaank oontzag. Zij waore neet op dopaasj betrap meh 't IOC twiefelde toch te väöl euver ze. Heidoor laog 't veld ruim ope. Oetindelek góng 't goud verrassend nao de Noor Håvard Holmefjord Lorentzen. De Nore zien op de sprintaofstan traditioneel neet sterk, en 't waor vaan 1948 geleie tot nog ins 'ne Noor goud had gepak op de Olympische 500. De Nederlandse atlete vele tege; dit kaom oonder aandere door 'ne val dee Jan Smeekens einen daag vaan teväöre had gemaak.

;500 meter vrouwlui
Gedoon op 18 fibberwarie. Winnares waor de Japanse Nao Kodaira, die ouch de doezend meter had gewonne. 'n Aander favoriet waor de Zuid-Koreaanse Sang-hwa Lee, die es twiede indegde.

;1000 meter manslui
Gedoon op 23 fibberwarie. Wie bij de 500 meter manslui laog 't veld hei ope, mèt e groet aontal favoriete. Bèste waor oetindelek de Nederlander Kjeld Nuis, dee ouch al de 1.500 meter had gewonne. Heer waor pas d'n ierste sjaatser dee allebei pak sinds Eric Haiden in 1980. De Noor Håvard Holmefjord Lorentzen, winner vaan de 500 meter, woort op korten aofstand twiede.

;1000 meter vrouwlui
De kilometer bij de vrouwlui veel op 14 fibberwarie. Aanders es op väöl aander oonderdeile waor d'n topfavoriet gein Nederlandse meh 'n Japanse. Nao Kodaira, die dat sezoen alle 1000 meters had gewonne, kaom evels mer tot de twiede plaots.

;1500 meter manslui
De kampioen vaan 2014, de Pool Zbigniew Bródka, en d'n topfavoriet Koen Verweij (dee in 2014 nog zèlver pakde) vele sterk tege. In hun plaots woort Kjeld Nuis, dee twie kier ieder de Speule had gemis, kampioen. Ouch Patrick Roest, dee de twiede plaots behaolde, veel in positieve zin op. Bèste Belsj waor Bart Swings, dee zèsde woort - heer waor geine specialis in de 1.500 meter en vaan häöm woort zeker gein groeter prestatie verwach.

;1500 meter vrouwlui
Hei waore gans get favoriete. Wie ummer woorte de Nederlandse vrouwlui hoeg ingesjat; ouch de Japanse Miho Takagi en de Amerikaanse Heather Bergsma waore evels serjeus kanshöbsters. Titelhawwer Jorien ter Mors deeg neet mèt; ze concentreerde ziech in plaots daovaan op häör shorttracktoernooj. Oetindelek won de Nederlandse Ireen Wüst, die daomèt es ierste Nederlandsen Olympiër vief gouwe medajele haolde.

;3000 meter vrouwlui
Dezen aofstand woort op d'n ierste reguliere wèdstrijddaag gesjaats (10 fibberwarie). Topfavoriet waor Ireen Wüst oet Nederland, die op de drei kilometer al drei veurgoonde Speule goud had gepak. Zij woort oonverwach door häöre landgenoet Carlijn Achtereekte verslage. Ouch de daarde plaots waor Nederlands.

;5000 meter manslui
Dit woort op 11 fibberwarie gedoon. Ouch op dezen aofstand waor 'ne Nederlandse veteraon topfavoriet: Sven Kramer. Häöm lökden 't wel dees rol woer te make. De veurnaomsten outsider, de Nederlandse Canadees Ted-Jan Bloemen, woort twiede, 'n fractie veur Sverre Lunde Pedersen, d'n ierste Noor mèt 'n Olymnpische sjaatsmedaje sinds 2002. De Belsj Bart Swings en de aander Nederlanders kaome neet draon te pas.

;5000 meter
De 5000 meter veur de vrouwlui waor op 16 fibberwarie. Favoriet waor wie sinds jaore de Tsjechische Martina Sáblíková, meh umtot die neet good in vörm waor heel me irnsteg rekening mèt outsiders. Winner woort de Nederlandse Esmee Visser, die mèt minimaol veurbereiinge de Speule had gehaold en nog noets tege de groete kanshöbbers had gesjaats. 'n Aander Nederlandse, Annouk van der Weijden, veel zjus neven 't podium. Ouch 'n Belzjin deeg mèt: Jelena Peeters woort tiende.

;10000 meter manslui
Op dit oonderdeil, wat op 15 fibberwarie woort gehawwe, waore de Nederlanders favoriet. 't Waor evels de belaankrieksten oetdager, de Nederlandse Canadees Ted-Jan Bloemen, dee goud haolde. D'n titelhawwer, Jorrit Bergsma, pakde zèlver. Sven Kramer, dee hiel gere zjus dezen aofstand hej wèlle winne, veel tege en leek oet vörm. Ouch de Belsj Bart Swings presteerde oonder zie bèste niveau.

;Massastart manslui
Gedoon op 24 fibberwarie, zoewel de haaf finales es de finaal. Bezunderheid waor de zèlvere medaje vaan Bart Swings, de ierste Belzje medaje op de Winterspeule sinds 1998.

;Massastart vrouwlui
Ouch gedoon op 24 fibberwarie, zoewel de haaf finales es de finaal.

;Plogeachtervolging manslui
Gedoon op 21 fibberwarie, mèt veurrundes op 18 fibberwarie.

N.B.: Umtot de medajes volges e knock-outsysteem weure verdeild, kin 't broonze team 'ne beteren tied höbbe es wat 't zèlvere of zelfs gouwe team in de finaal presteerde. Dat is 't geval bij Nederland, wat snelder waor es Zuid-Korea.

;Plogeachtervolging vrouwlui
Gedoon op 21 fibberwarie, mèt veurrundes op de 19en.

#### Shorttrack
Bij deze sport, dee in Zuid-Korea hendeg populair is, gief 't ach oonderdeile, verspreid euver vief daog tösse 10 en 22 fibberwarie.

;500 meter manslui
22 fibberwarie

;500 meter vrouwlui
Gesjaats op 13 fibberwarie. Kampioen woort de Italiaanse Arianna Fontana. De Nederlandse Yara van Kerkhof had 'ne gelökkegen daag en pakde oetzunderlek 't zèlver. Ein vaan de groete favoriete, de Zuid-Koreaanse Choi Min-jeong, woort in de finaal gediskwalificeerd.

;1000 meter manslui
Gedoon op 17 fibberwarie. Eine vaan de kanshöbbers, de Nederlander Sjinkie Knegt, woort in de kwartfinaal gediskwalificeerd.

;1000 meter vrouwlui
Gesjaats op 22 fibberwarie. Gans oonverwach haolde de Nederlandse Suzanne Schulting hei goud. Dit waor pas 't ierste Olympisch shorttrackgoud veur Nederland, en de daarde gouwe Olympische medaje boete 't langebaonsjaatse.

;1500 meter manslui
10 fibberwarie

;1500 meter vrouwlui
17 fibberwarie

;Estafèt manslui
De veurrundes waore op 13 fibberwarie. Verrassend góng Nederland hei, nao 'n diskwalificatie, neet door. De finaal op 22 fibberwarie waor nog väöl verrassender: de Hongaarse euverwinning lieverde dit land zien ierste Olympisch wintergoud op.

;Estafèt vrouwlui
De haaf finales waoren al op 10 fibberwarie, meh op d'n twintegste woorte de finales verrijd. 't Nederlands team waor oetgesjakeld veur de A-finaal, meh umtot dao twie teams woorte gediskwalificeerd en ze de B-finaal wonne, pakden 't toch nog broons. Dit gebäörde zelfs in 'ne wereldrecordtied. 'n Wijer bezunderheid waor tot Jorien ter Mors, ieder al winneres vaan de 1500 meter langebaonsjaatse, mèt dit broons noe medajes in twie versjèllende sporte op dezelfde Speule had gehaold.

#### Kunssjaatse
Hei gief 't vief oonderdeile, iesdanse inbegrepe. De eveneminte, boebij me väöl pebliek verwach, loupe vaan 9 tot en mèt 23 fibberwarie, plus op de slotdag (de 25e) nog e demonstratiegala.

;Manslui
Bestoont oet twie oonderdeile: de korte kür (gedoon op 16 fibberwarie) en de vrije kür (einen daag later). Op de korte kür waor de Japanner Yuzuru Hanyu wiedoet de sterkste. Bij de vrije kür maakde d'n Amerikaon Jackie Chan de miesten indrök, meh umtot heer 'ne mindere korte kür had gesjaats, waor 't toch Hanyu dee 't goud pakde.

;Vrouwlui
De korte kür waor op 21 fibberwarie, de vrije kür op 23 fibberwarie. Jevgenija Medvedeva oet Rusland verbeterde op de korte kür 't wereldpunterecord, meh häör landgenoet Alina Zagitova góng dao nog euverheen. Op de vrije kür haolde ze ex aequo de hoegste score, zoetot 't goud nao Zagitova góng.

;Kunsrije veur paore
Op 14 fibberwarie sjaatsde de paore 'ne korte kür. Daomèt kós me ziech kwalificere veur de finaal op 15 fibberwarie, die oet 'ne vrije kür bestoont. Oetindelek woorte de scores vaan de twie küre bijein opgetèld; 't totaol gaof d'n doorslaag.

't Duits kóppel Aljona Savchenko en Bruno Massot won, veural daankzij 'nen oetzunderlek sterke vrije kür dee wereldwied woort bewoonderd en 'n Olympisch punterecord oplieverde.

;Iesdanse
Gedoon op 19 (korten dans) 20 fibberwarie (vrijen dans). 't Winnend koppel, Virtue/Moir oet Canada, behaolde e wereldpunterecord in de korten dans en in d'n indstand. De winners vaan 't zèlver, Papadakis/Cizeron oet Fraankriek, pakde e wereldpunterecord in de vrijen dans.

;Landeteams
Bestoont oet zeve oonderdeile, verdeild euver drei daog: op 9 fibberwarie de korte kür veur manslui en paore, op 11 fibberwarie de korte kür in 't iesdanse en veur vrouwlui, op 12 fibberwarie de vrije kür veur manslui, vroului en iesdanspaore.

### Skië

#### Alpineskieë
Verdeild in aofdaling, slalom, reuzeslalom, super-G en medajes veur landeteams. Èlf oonderdeile tösse 11 en 24 fibberwarie.

;Aofdaoling manslui
Dit oonderdeil hej op 11 fibberwarie mote plaotsvinde, meh woort oetgestèld tot 15 fibberwarie um te väöl wind. E bitteke oonverwach waor 't goud veur de Noorse veteraon Aksel Lund Svindal.

;Aofdaoling vrouwlui
Gedoon op 21 fibberwarie. Nao häör slechte prestatie op de super-G waor Lindsey Vonn hei gein favoriet mie. Ze haolde toch nog broons.

;Super-G manslui
Gehawwe op 16 fibberwarie. Dit oonderdeil hej op 15 fibberwarie mote plaotsvinde, meh umtot de gewoen aofdaoling al verplaots waor, mós dit e deegske doorsjuive.

;Super-G vrouwlui
Dit woort gedoon op 17 fibberwarie. De wins vaan de Tsjechische Ester Ledecká waor niks aanders es 'n sensatie: zij had ziech gaaroet neet veur 't skië geplaots meh waor veur 't snowboarde gekoume. De Amerikaanse favoriet Lindsey Vonn indegde mer op de zèsde plaots. Opvallend waor wijer de Liechtensteinse medaje veur Tina Weirather.

;Slalom manslui
Gehawwe op 22 fibberwarie.

;Slalom vrouwlui
Hej oersprunkelek op 14 fibberwarie mote gebäöre, um d'n helle wind oetgestèld tot 16 fibberwarie.

;Reuzeslalom manslui
Gedoon op 18 fibberwarie. Marcel Hirscher oet Oosteriek pakde zien twiede gouwe medaje.

;Reuzeslalom vrouwlui
Gepland op 12 fibberwarie; oetgestèld tot de 15en um helle wind.

;Combinatie manslui
Gedoon op 13 fibberwarie. De beslissing woort gelieverd op de slalom; de specialiste in dat oonderdeil indegde op 't podium.

;Combinatie vrouwlui
Gedoon op 22 fibberwaie. Ouch hei waor Lindsey Vonn favoriet. Zij deeg ouch de snelste aofdaling, meh kós häöre slalom neet aofmake.

;Gemingk ploge-evenemint
Gedoon op 24 fibberwarie, volgens e knock-outsysteem.

#### Langlaufe
Twelf oonderdeile, die vaan 10 tot en mèt 25 fibberwarie weure gehawwe.

;Sprint individueel manslui
Gehawwe op 13 fibberwarie. De Noord Klæbo maakde zien favorieterol woer.

;Sprint individueel vrouwlui
Gehawwe op 13 fibberwarie, op dezelfden daag wie bij de manslui dus.

;10 km vrije stijl vrouwlui
Gehawwe op 15 fibberwarie.

;15 km vrije stijl manslui
Gehawwe op 16 fibberwarie.

;30 km massastart klassiek vrouwlui
25 fibberwaire, de aofsleting vaan 't langlauftoernooi.

;50 km massastart klassiek manslui
24 fibberwarie.

;Skiatlon manslui
Gehawwe op 11 fibberwarie. Bij dit oonderdeil bestoont 't podium gans oet Nore.

;Skiatlon vrouwlui
Gedoon op 10 fibberwarie.

;Estafèt manslui
De manslui skide op 18 fibberwarie euver 4×10 km.

;Estafèt vrouwlui
Dit evenemint góng euver 4×5 km en woort op 17 fibberwarie gehawwe.

;Plogesprint vrije stijl manslui
Gedoon op 21 fibberwarie.

;Plogesprint vrije stijl vrouwlui
Ouch op 21 fibberwarie geskied.

#### Sjansspringe
Veer eveneminte. De series veur 't ierste oonderdeil zien al op 8 fibberwarie, de lèste medajes weure op de 19e verdeild. Allein op de gewoene sjans doen ouch vrouwlui mèt.

;Gewoene sjans manslui
De series waore al op 8 fibberwarie, de finaal woort op d'n 10en aofgewèrk.

;Gewoene sjans vrouwlui
Gedoon op 12 fibberwarie.

;Reuzesjans manslui individueel
Dit evenemint waor op 17 fibberwarie.

;Reuzesjans manslui landeteams
Op 19 fibberwarie.

#### Noordse combinatie
Hei-in gief 't drei sets medajes, boe op 14, 20 en 22 fibberwarie um weurt geskied. E vrouwetoernooj gief 't neet.

;Normale sjans/10 kilometer
Gepland op 14 fibberwarie en oondanks slech winterweer neet aofgelas. De beslissing veel op 't langlaufdeil: de winner vaan 't sjansspringe Franz-Josef Rehrl maakde dao niks klaor, dewijl de specialiste astrein op kop kaome.

;Reuzesjans/10 kilometer
Gedoon op 20 fibberwarie. Op dit oonderdeil waore de Pruse hier en meister: ze woorte ierste, twiede en daarde, op korten aofstand vaanein.

;Reuzesjans/estafèt
Gedoon op 22 fibberwarie. Wie verwach pakde Duitsland weer goud, veural door e zier good langlaufdeil.

#### Vrijestielskieë
Tien oonderdeile, vaan 9 tot en met 23 fibberwarie.

;Aerials manslui
18 fibberwarie

;Aerials vrouwlui
16 fibberwarie

;Boekels manslui
12 fibberwarie

;Boekels vrouwlui
11 fibberwarie.

;Halfpipe manslui
Gedoon op 22 fibberwarie, mèt de kwalificatie op 20 fibberwarie. Dit oonderdeil lieverde 'n vrij zeldzaom broonze medaje veur Nui-Zieland op.

;Halfpipe vrouwlui
20 fibberwarie.

;Skicross manslui
21 fibberwarie

;Skircross vrouwlui
23 fibberwarie

;Slopestyle manslui
18 fibberwarie

;Slopestyle vrouwlui
17 fibberwarie

### Snowboarde
;Big air manslui
Op 24 fibberwarie gedoon.

;Big air vrouwlui
Gedoon op 22 fibberwarie. Zoi Sadowski-Synnott oet Nui-Zieland haolde op dit oonderdeil de ierste Olympische wintermedaje veur häör land sinds 1992. Wie later deen daag ouch vrijestijlskiër Nico Porteous broons haolde, woorte dit de succesvolste Winterspeule oets veur 't land.

;Halfpipe manslui
De kwalificatie waor op 13 fibberwarie, de finaal op de 14e. Wie in mie disciplines waor hei 'nen Amerikaon favoriet, en wel de veteraon Shaun White. White maakde zien rol ouch waor, al kaom de Japanner Ayumu Hirano wel nog kortbij.

;Halfpipe vrouwlui
Dit oonderdeil woort aofgewèrk op 12 en 13 fibberwarie. Topfavoriet Chloe Kim maakde häör rol gans woer; al vaanaof de kwalificatie waor dit oonderdeil neet mie spannend, en in häören daarde run haolde ze bekaans 'n perfekte score.

;Parallelle reuzeslalom manslui
Op 24 fibberwarie gehawwe.

;Parallelle reuzeslalom vrouwlui
Ouch op 24 fibberwarie.

;Slopestyle manslui
11 fibberwarie.

;Slopestyle vrouwlui
12 fibberwarie.

;Cross manslui
Op 15 fibberwarie gehawwe. 't Ierste oonderdeil zoonder Amerikaanse winner.

;Cross vrouwlui
Gehawwe op 16 fibberwarie.

## Medajespiegel

## Rifferenties